Document ID: /roh_data/filtered/fineweb-2-filterrobots_roh.jsonl.gz/21601

Il schoc è stà grond. Tar la lutga dal chantun Argovia il principi da mai è Armon Orlik crudà sin la tatona. Durant minutas è Orlik restà en il resgim. Orlik n'era betg pli bun da sa mover. Pir suenter in mument è puspè turnà il sentiment en la bratscha ed era en las chommas, ha raquintà Orlik ad RTR. Cletg en il discletg: El n'è betg sa ferì.
Uss suenter ina pausa da las plazzas da festa da quasi sis emnas turna Armon Orlik puspè. La lutga da la Svizra dal Nordost (NOS) a Tavau duai esser l'emprim cumbat suenter l’accident il principi da matg a Brugg en il chantun Argovia.
Jau hai discurri bler sur da l’accident cun mes trenader mental. Nus avain emprovà dad elavurar quai che è capità.
En vista al punct culminant da la stagiun, la lutga dad Unspunnen la fin dad avust ad Interlaken, pudess la lutga a Tavau esser in bun pass enavos. Mo cun far la lutga sin livel da concurrenza returna la fiduzia en sasez. Ed exact quai dovra Armon Orlik per il mument.
RR novitads 17:00